### Resumé

I Budgetforliget for [adresse] blev der afsat i alt 75,6 mio. kr. på anlæg fordelt med 41 mio. kr. i 2025 og 34,6 mio. kr. i 2026, til renovering og udvidelse af [adresse].

Derfor søges nu en anlægsbevilling til det samlede beløb til om- og tilbygning på 75,6 mio. kr.

### Sagsfremstilling

Tinghøj er et botilbud for voksne med sindslidelser, der kræver støtte døgnet rundt. De nuværende boliger er utidssvarende. Derfor blev forligspartierne i [adresse] for [adresse] enige om, at investere 41 mio. kr. i 2025 og 34,6 mio. kr. i 2026, til renovering og udvidelse af [adresse]. Beløbene er afsat som rådighedsbeløb i budgetårene 2025 og 2026.

Det socialpsykiatriske botilbud Tinghøj er opført i 1969 og beliggende i Egtved. Vejle Kommune overtog tilbuddet fra Amtet i 2007. Tilbuddet indeholder 34 utidssvarende og nedslidte 1-værelses boliger. Derudover indeholder tilbuddet 11 misbrugspladser. Der er, ved siden af den ældre bygning, i 2020 opført 5 nye og tidssvarende særpladser.

Målgruppen på [adresse] er borgere med dobbeltdiagnoser og selvskade med behov for massiv støtte. Det er en målgruppe, der generelt opleves stigende, men kommunernes efterspørgsel til [adresse] specifikt er faldende. Det skyldes, at der ikke i de nuværende rammer, kan arbejdes med recovery og progression, det til trods for, at det er formålet med den forholdsvis store andel af § 107 pladser.

Af de 34 pladser er de 14 boliger midlertidige pladser efter § 107 og de 20 boliger er længerevarende pladser efter § 108. Ombygningen vil udvide kapaciteten med yderlige 4 midlertidige plader efter § 107.

Indenrigs- og Sundhedsministeriet gav i juni måned tilsagn om lånedispensation til projektet. Lånedispensationen er givet med 41 mio. kr. i 2025 og 34,6 mio. kr. i 2026. Et af kriterierne for lånet er at byggeriet gennemføres inden udgangen af 2026.

Bilag 1  viser den foreløbige tids- og procesplan.

Derfor søges nu en anlægsbevilling til det samlede beløb til om- og tilbygning på 75,6 mio. kr.

### Økonomi

### Ny/ændring af Anlægsbevillig (i 1000 kr.)

|  |  |  |  |  |
| --- | --- | --- | --- | --- |
| **Udvalg** | **Stednummer** | **Projekt** | **Udgift** | **Indtægt** |
| SU | 550.092 | Tinghøj | Janni Madsen |  |
| **Ændring af anlægsbevillinger i alt** |  |  | **75.600** | **0** |

#### Opsummering af de økonomiske konsekvenser:

Der gives anlægsbevilling på samlet 75,6 mio. kr. til projekt [adresse].

#### Høring

Central budget har ingen bemærkninger af bevillingsmæssig karakter.

### Sagens videre forløb

Sagen sendes til Økonomiudvalget og Byrådet

### Deltager i sagens behandling

Velfærdsdirektør Olga Laursen fremlægger sagen.

### Historik

#### Velfærdsdirektøren indstiller, den 9. december 2024, punkt 123:

At de bevillingsmæssige konsekvenser godkendes jf. bevillingsskema under afsnittet økonomi

#### Beslutning fra Voksenudvalget, den 9. december 2024, punkt 123:

Anbefales.

#### Beslutning fra Økonomiudvalget, den 20. januar 2025, punkt 18:

Anbefales.

### Beslutning

Godkendt.

Fraværende:

Øvli Clausen.

Inger Nørgaard. I stedet mødte Hjalte Christiansen.

Bob Kristensen. I stedet mødte Stig Thorsen.